google/wiki40b huggingface dataset:
Omara Durand Elias

Bakgrunn

Hennes syneshemming er medfødt, og skyldes grå stær. Hun startet med parafriidrett i 1998, og debuterte internasjonalt i 2007. Hun er gift med Noleysis Bicet, som har vært friidrettsutøver; han deltok i sleggekast under Panamerikanske leker 2007 og 2011. De har en datter som heter Erika.

Idrettskarriere

Durand deltok i VM i friidrett for blinde 2007 i São Paulo, og vant der 100 og 200 meter i klassen B3. Paralympiske sommerleker 2008, men fikk ingen medaljer der. Hun deltok i klassen T13, og kom på fjerdeplass på 200 meter og sjetteplass på 100 meter. Hun nådde også finalen på 400 meter, men fullførte ikke løpet. Under Parapanamerikanske leker 2011 i Mexico vant hun 100 og 400 meter, og under Para-VM i friidrett 2011 vant hun 200 og 400 meter. Hun vant 100 og 400 meter under Paralympiske sommerleker 2012 i London, der hun satte paralympisk rekord på 100 meter med 12,00 sekunder på 100 meter og på 400 meter med 55,12 sekunder. 
Hun fødte en datter i 2013, og ble etter dette omklassifisert fra T13 til T12 fordi synet hennes forverret seg. Hennes første mesterskap etter fødselen var Parapanamerikanske leker 2015, og hun vant der 100 meter på tiden 11,64, som var den raskeste tiden på 100 meter noen sinne av en kvinnelig parautøver. Hun vant også 200 meter i dette mesterskapet. I oktober deltok hun i Para-VM i friidrett 2015, der hun forbedret sin egen verdensrekord på 100 meter til 11,48 sekunder. Hun satte også verdensrekord i sin klasse på 200 meter, med 23,03 og på 400 meter med 53,05, der hun løp med Yuniol Kindelan som ledsager.
Under Paralympiske sommerleker 2016 vant hun 100 meter med ny paralympisk rekord og verdensrekord på 11,40 sekunder. Hun vant også 200 og 400 meter under disse lekene. Etter disse lekene ble hun kåret til «beste kvinnelige utøver» under 2017 Paralympic Sport Award, arrangert av IPC. I Para-VM i friidrett 2017 vant hun 100 meter, og hun vant også 200 og 400 meter, men disse øvelsene var ikke medaljeøvelser i klassen T12. 
Hun deltok i friidrett under parapanamerikanske leker 2019, og vant der 100, 200 og 400 meter. På 200 meter tangerte hun sin egen mesterskapsrekord fra 2015, med 23,67 sekunder, og på 400 meter satte hun ny mesterskapsrekord med 52,51 sekunder.
Morten Ruud (jurist)

Biografi

Morten Ruud tok juridisk embetseksamen i 1974. Fra 1976-90 var han ansatt i Justisdepartementets lovavdeling (konsulent, byråsjef 1983, underdirektør 1985, lovrådgiver 1985). I 1977–78 var han dommerfullmektig ved Indre Follo sorenskriverembete. I perioden 1990 til 1996 var han ekspedisjonssjef i Justisdepartementets polaravdeling. Fra 1996 til 1997 var han spesialråd i samme departement.
Morten Ruud har gjennomgått Forsvarets høgskoles hovedkurs i 1984–85. Ruud har bred erfaring fra offentlig utrednings- og utvalgsarbeid og internasjonalt arbeid. Blant annet var han leder for «sikkerhetsutvalget» (NOU 1993:3). Han har også hatt flere stillinger internasjonalt, blant annet i FN og Europarådet.
Ruud ble i 1997 utnevnt til departementsråd i Justisdepartementet. Han hadde permisjon fra departementet i perioden november 1998–november 2001 for å være sysselmann; han ble åremålsbeskikket i statsråd den 15. mai 1998. Ruud gikk av som departementsråd 27. april 2012 for å bli spesialrådgiver i Justisdepartementets lovavdeling.
Ruud har utgitt Innføring i folkerett (sammen med Geir Ulfstein, 1998, 2002, 2006), Utvalgte emner i folkerett: metode, miljø, havrett, handel (sammen med Geir Ulftsein og Ole Kristian Fauchald, 1997) og Innføring i krigens folkerett (1980).
Sosialt nettverk

Sosialt nettverk er nettverk av menneskelige forhold som danner forbindelser mellom flere mennesker, typiske sett fra en «fokalpersons» perspektiv. Sterke og svake bånd avspeiler graden av bekjentskap, tilgjengelighet, fortrolighet og støtte mellom punktene (personene).
Faglige/profesjonelle nettverk organiseres ofte som grupper, eksempelvis erfa- og VL-grupper.
Den engelske sosialantropologen John Arundel Barnes publiserte i 1954 artikkelen «Class and Committees in a Norwegian Island Parish». Her presenterte han resultatet av nær to års feltarbeid på Bremnes i nåværende Bømlo kommune, og her ble begrepet sosialt nettverk første gang lansert i vitenskapelig sammenheng.

Nettverksbygging

Ledernettverk er profesjonelle nettverk, hvor erhvervsfolk – typisk ledere og HR-ansvarlige – i samspill med likestilte får mulighet for å utvikle seg faglig og personlig gjennom erfaringsutveksling.

Annet

Lokasjonsbaserte sosiale nettverk kalles også «geososiale nettverk».
Østbirk kirke

Inventar

Den trefløyede altertavlen med figurer er datert til 1480. Den er utført av maleren Vilhelm, muligens er dette Wilhelm Klover fra Lübeck. Inntil 1582 sto altertavlen i Ring klosterkirke.
I midtskapet ses Nådestolen flankert av Maria og en biskophelgen, i fløyene apostler og fire helgener. Når fløyene lukkes ser man åtte malerier med motiver fra pasjonshistorien. Når ytterfløyene lukkes sees malerier med åtte helgener, Clara, Martin, Margareta og Katarina på nordfløyen og Erasmus, Gertrud, Barbara og Elisabeth på sydfløyen. 
Alterbordets forside er vevet i 2001 av Ingrid Koch-Larsen. 
Prekestolen fra 1590-årene er muligens utført av Mikkel van Groningen, som også har utført prekestolen i Århus domkirke. Prekestolen viser scener fra bibelen i feltene; syndefallet, korsfestelsen, oppstandelsen osv.
Døpefonten i granitt er fra 1200-tallet og hører til kirkens opprinnelige inventar. Fonten er 103 cm høy. Døpefonten har figurer; løven og dragen, et symbol på Jesu kamp mot de onde maktene.  
Over døpefonten henger en fontehimmel fra ca. 1700 skjenket av familien Gyldenkrone som eide Urup 1680-1720. På fontehimmelen ses adelsvåpen. Fontehimmelen er et verk av Arent Friederichsen Slache fra Horsens.
I 1995 avdekket man kalkmalerier i skipet fra begynnelsen av 1500-tallet. Kalkmaleriene viser en fremstilling av Den hellige Antonius samt våpen for Christen Skram (død etter 1512) og hans hustru Anne Reventlow. I hvelvet står  årstallet 1656; dette henviser formodentlig til en restaurering. 
Orgelfasaden er fra 1770. Selve fasaden har blitt benyttet videre i forbindelse med senere ombygginger.
Østbirk kirke har to votivskip.
I gravkapellet sees forsiden av et herskapspulpitur fra 1775 med allegoriske malerier. Gravkapellets smijernsgitter er fra 1768. I gravkapellet er det stilt opp sarkofager med medlemmer av familien Grabow. 
Peder Skram og familiens jordiske levninger ble flyttet fra kirken og begravet på ukjent sted på kirkegården i 1856. Selve gravstenene er plassert i gulvet på hver side av alteret. En minnesten tegnet av Otto Evens ble reist på kirkegården i 1886.
Regi

Regi (av fransk régie = styre/forvalte), i blant kalt instruksjon, er iscenesettelse av en film, opera eller teaterforestilling.
Teaterregi er tradisjonelt oppdelt i tre oppgaver: det litterære, det audio-visjonære og det kontekstuelle (ramme og fortolkning). I en filmproduksjon inkluderer regi blant annet hvordan manuset (historien) skal formidles og fortolkes, å definere det kunstneriske uttrykket til filmen, å instruere skuespillere, visuelle aspekter som posisjonering av kamera, utforming av scenografi og kostyme, valg av innspillingssted(er), bruk av lys, sminke og spesialeffekter, hørbare aspekter som bruk av musikk, kontentum og lydeffekter.
Alberton

Historie

Bare 13 år gammel kjøpte Johannes Petrus Meyer 11 hektar av sin fars gård Elandsfontein. Han bygde et hus ved siden av Albertonbekken eller Natal Spruit, ikke langt fra dagens bysentrum. Etter at hans kone døde i 1870 ved fødselen til deres fjerde datter, bestemte han seg for å starte en landhandel og bygde et herskapshus i 1890. Huset kom på mirakuløst vis uskadd fra boerkrigen i 1899 – 1902 og kan den dag i dag ses fra motorveien N12.
Jans bror, Johan Georg ("Org") Meyer, overtok gården etter Jans død. General Hennie Alberts, en veteran fra krigen, kjøpte en del av gården Elandsfontein fra Org og han ga stedet navnet Alberton.
Kultur i Mosjøen

Kultur i Mosjøen omfatter blant annet musikk, kunst og litteratur. Mosjøen har et bredt kulturliv, særlig innenfor kunsthåndverk og musikk. I byen arrangeres blant annet Toppen Internasjonale Sommermusikkskole. Helgeland Sinfonietta og distriktsmusikerne i Vefsn-ensemblet er viktige pådrivere. Flere landskjente kulturpersoner er fra byen, blant andre komponisten David Monrad Johansen, malerbrødrene Thorolf og Othar Holmboe og forfatteren Andreas Haukland.

Musikk

Distriktsmusikerne i Vefsn-ensemblet, samt ansatte ved Musikklinja ved Mosjøen videregående skole, er viktige pådrivere innenfor musikklivet. Hver sommer arrangeres også Toppen Internasjonale Sommermusikkskole av Vefsn Unge Strykere, som på kort tid er vokst til å bli et ledende sommersymfonikurs for unge musikere fra hele landet.
Familien Wika er pådrivere for og utøvere i musikklivet.
Komponisten David Monrad Johansen (1888–1974) var tilknyttet byen.

Kunst

Mosjøen ved Vefsn kommune er med i samarbeidet Skulpturlandskap Nordland, og Mosjøens bidrag er kunstverket Tre Éldar, som står i Elveparken.
Malerbrødrene Thorolf Holmboe (1866–1935) og Othar Holmboe (1868–1928) var tilknyttet byen

Kunsthåndverk

Mosjøen har en rekke små verksteder som fremstiller kunsthåndverk, blant annet glass, sebe og malerier. Mange av disse ligger i Sjøgata.

Tiendebytte

Tiendebytte arrangeres i september hvert år.
Tiendebytte har dype historiske røtter tilbake til tiden da folk samlet seg på marked for blant annet å bytte varer, å betale tiende tyil kirken og å komme sammen i festlige lag.

Hanedagene

Hanedagene arrangeres i juni hvert år og byr på langåpne forretninger, musikkarrangementer og ikke minst Kippermocupen.

Lydiadagen

I samspill mellom kultur og næringsliv arrangeres hvert år Lydiadagen.no, som er et lokalt forankret samarbeidsarrangement med blant annet kjente foredragsholdere. Arrangementet har fått sitt navn etter kioskinnehaveren og den kjente bykvinnen Lydia Olsrud, som opp til høy alder alene drev sin kiosk i Strandgata.

Galleria Kunstfestival

Galleria Kunstfestival er et nytt arrangement hvor såkalte amatørkunstnere stiller ut kunst både utendørs og i husene i Sjøgata.
Arrangementet ble opprettet delvis som et lavterskelalternativ til mer konservative Mosjøen kunstforening.
SVT 2

1969-1987: TV 2

Fra starten i 1969 til 1987 var kanalen en vanlig tv-kanal, med konkurranse fra daværende TV 1 (dagens SVT 1), selv om de hadde de samme eierne.

1987-1996: TV 2 Sverigekanalen

I 1987 skjedde det en endring i SVT. TV 1 ble Kanal 1, og sendte kun programmer produsert i Stockholm, mens TV 2 ble «Sverigekanalen», og viste kun programmer produsert utenfor Stockholm.

1996-: SVT 2

I 1996 endret SVT på sine tv-kanaler, igjen. Da ble Kanal 1 SVT 1, og TV 2 ble SVT 2. Da forsvant også den geografiske delingen av programmene.
Vingløytnant

Vingløytnant var en militær grad i Luftforsvaret som ble opprettet i 1962 sammen med graden vingkaptein. Vingkaptein og vingløytnant hadde ingen korresponderende grader i de to andre forsvarsgrenene, og ble avskaffet ved utgangen av 1972. Gradene ble brukt som opprykksmulighet for teknisk befal, som i den daværende struktur ikke kunne rykke opp over de tre daværende sersjantgradene; sersjant, vingsersjant og stabssersjant.
Høvik skole (Lier)

Historie

Den første Høvik skole ble åpnet i 1854 på Lierstranda. Skolen ble i 1890-årene utvidet med en ekstra bygning, men som følge av kraftig vekst i elevtallet følte man i årene etter 1900 behov for et større og fornyet skolebygg. Vedtaket om ny skole ble fattet 17. februar 1907, og man besluttet å bygge på ei tomt tilhørende Frydenlund gård, noe øst for den gamle skolen. Skolen sto ferdig høsten 1905 og ble brukt fram til 1957. Da ble Høvik skole flyttet om lag en kilometer nordover, til Stoppen. De gamle bygningene ble overtatt av Lierstranden Arbeiderlag som bygde dem om til Folkets Hus. I dag er det boliger i disse lokalene.
I 1968 ble Høviks skolebygning på Stoppen omgjort til ungdomsskole, og en helt ny enetasjers, E-formet skolebygning ble åpnet like ved. Noe senere bygde man også en ny Stoppen ungdomsskole, slik at skolebygget fra 1957 ble omgjort til St. Hallvard videregående skole. Bygget fra 1968 ble revet i 2008 da man startet arbeidet med den kombinerte barne- og ungdomsskolen.

Høvik Skolekorps

Høvik skolekorps ble stiftet i 1952 og var helt fra starten åpent for både gutter og jenter. I 1998 slo korpset seg sammen med Lier skolekorps som rekrutterte fra skolene Egge, Gullaug og Hegg. Sammenslutningen fikk navnet Høvik og Lier skolekorps.
Sogn og Fjordane politidistrikt

Sogn og Fjordane politidistrikt hadde hovedsete i Florø. Ronny Iden var politimester.
Politidistriktet dekket Sogn og Fjordane fylke, unntatt Gulen og Solund, samt Vanylven på Sunnmøre. Distriktet hadde 108 000 innbyggere, 186 stillinger og 23 lensmannsdistrikter, i et område på hele 19 000 kvadratkilometer.
Arkivleder

Arkivleder betegner stillingen til den som leder et organs arkivtjeneste. Arkivleder har ansvar for organets arkiv. Ansvaret omfatter oppgaver knyttet til arkivfangst, klassifisering, fordeling av saker og arkivlegging. Oppgavene til en arkivleder omfatter den samlede arkivbestanden, inkludert arkiver som er i daglig bruk og arkiver som er i mindre hyppig bruk. Ansvaret gjelder arkiv, uansett hvilket medium arkivet er skapt på. Arkivlederen skal påse at organet har godkjente bevarings- og kassasjonsregler og at arkiver som skal bevares for ettertiden blir avlevering til depot.
Stephen Dillane

Karriere

Dillane har vært i bransjen i mange år, både som teater- og filmskuespiller. Han vant en Tony Award og ble nominert til en Laurence Olivier Theatre Award for sin innsats i teaterstykket The Real Thing i 2000, der han spilte hovedrollen. Etter det fikk han roller i en rekke kjente filmer, som Spy Game (2001), The Hours (2002), King Arthur (2004) og The Greatest Game Ever Played (2005).
I 2012 hadde han en større gjesterolle i TV-serien Game of Thrones.
Yinti

Yinti (født 16. januar 1688 i Beijing i Kina, død 13. januar 1756 samme sted), opprinnelig Yinzhen (tradisjonell kinesisk: 胤禎, forenklet kinesisk: 胤祯, pinyin: Yìnzhēn) av Aisin Gioro-klanen, var 14. sønn av Kangxi-keiseren av Qing-dynastiet i Kina. Hans mor var keiserinne Xiaogongren, og han var lillebror (fullbror) av den senere Yongzheng-keiseren.

Navnet

Han måtte skifte navn på grunn av det kinesiske navnetabu to ganger. Ettersom hans opprinnelige navn lignet på Yongzhengs personlige navn, Yinzhen (som på kinesisk riktignok skrives 胤禛), ble det endret til Yinti. Da Yongzheng besteg keisertronen ble Yintis navn endret til Yunti (允禵, Yǔntí), ettersom det kinesiske tegnet for «Yin» i Yinti tilsvarte «Yin» i Yongzhengs personlige navn Yinzhen.

Hærfører

I 1718, etter at en Qing-hær ble beseiret ved elven Salween i Tibet av dzungarenes general Tsering Dondub, ble Yinti utnevnt av Kangxi-keiseren til «storgeneral som sikrer grensen» (撫遠大將軍) som skulle føre en hær på 300.000 inn i Tibet og nedkjempe dzungarene. Manbe mener at dette var et tegn på at Kangxi-keiseren mente å la Yinti overta keisertronen etter seg. I februar 1720 satte Yintis generaler Galbi og Yanxin avsted fra Xining for å innta Lhasa mens Yinti selv forble i Xining for å søke støtte hos kinesernes allierte Khotshot-mongoler og så eskortere den daværende Dalai Lama til Lhasa. Den 24. september 1720 erobret Yintis hær Lhasa, og førte Dalai Lama tilbake til Potalapalasset.
Yinti planla et erobringstokt for å ta Dzungarkhanatet da han den 21. desember 1722 ble informert om sin fars død og ble tilbakekalt til hovedstaden. Der hadde hans storebror Yinzhen besteget keisertronen som Yongzheng-keiseren. Yongzheng så på Yinti som en potensiell trussel og satte ham i husarrest. I 1722 hadde han innehatt tittelen «prins av annen rang» (多羅郡王), men ble degradert to grader til beizi (貝子) i 1724. I 1725 ble han fratatt alle sine titler.
Yinti ble løslatt etter Yongzheng-keiserens død, i 1735.
Yunti ble gjeninnsatt som ewas restored as «prins Yun av annen rang» i 1734, og ble titulert slik resten av livet. Etter sin død fikk han dessuten det posthume navn qin (勤), slik at hans fullstendige navn i ettertid ble «prins Yunqin av annen rang» (恂勤郡王).
Zoran Zaev

Liv og virke

Zaev er utdannet økonom fra St. Kyrill og St. Method-universitetet i Skopje.
Zaev ble valgt til nasjonalforsamlingen for Makedonias sosialdemokratiske union i 2003. I 2005 ble han ordfører i hjembyen Strumica, et verv han hadde fram til utgangen av 2016. Han ble valgt til partileder i 2013, etter å ha sittet i partiledelsen og vært fungerende partileder fram til da. Den 31. mai 2017 ble han statsminister i en regjering bestående av sosialdemokratene og de albanske partiene Demokratisk union for integrasjon og Albanernes allianse.
Ti gutter og en gjente

Handling

Filmen handler om ti gutter som forsøker å hjelpe en gatemusikant med å samle inn penger til trekkspill. Filmen regnes som en av Norges første barnefilmer.
Ytre Sogn prosti

Ytre Sogn prosti var et prosti i Bjørgvin bispedømme i Den norske kirke. Prosten hadde sete i Lavik.
I 2013 ble prostiet lagt ned, og sognene ble delt på naboprostiene.
Hellebæk

Hellebæk er et tettsted beliggende i Nordsjælland ved Øresund ca. 7 kilometer nord for Helsingør. Byen ligger i Helsingør kommune og tilhører Region Hovedstaden.
Hellebæk, som sammen med den nærliggende bebyggelsen Ålsgårde har 5 447 innbyggere (2009), var sentrert omkring Hammermøllen og den våpenindustrien som var knyttet til denne.
Senere ble våpenproduksjonen erstattet av en klærfabrikk.
Ved en krigssituasjon flyttes regjeringen og kongehuset til en bunker i Hellebæk (Regan øst). Deretter gjøres Regan Vest i Rold skog klar, i en atomsikret bunker, 60 meter under jorden.
Kari Elfstedt

Utdanning

Hun startet sin utdannelse ved Statens kunst- og håndverksskole i 1968 og fullførte den i 1972. I 2004 startet hun etterutdannelse i skapende kuratorpraksis ved Kunst- og designskolen i Bergen. Denne ble fullført i 2006.
Parcas-kvartalet

Parcas-kvartalet svensk: Kvarteret Parcas er et kvartal i Gamla stan, Stockholm. Kvartalet er omgitt av Kåkbrinken i nord, Västerlånggatan i øst, Bedoirsgränd i sør og Stora Nygatan i vest. Kvartalet består av kun en eiendom: Parcas 1.

Navnet

Nesten alle kvartalsnavn i Gamla stan kom til på slutten av 1600-tallet og er oppkalt etter begrep (først og fremst guder) fra den greske og romerske mytologien. Opphavet til navnet Parcas er dog noe uklart og kan være en feiltolkning eller feillesning av eldre dokumenter. På et tomtekart over Gamla stan fra 1716 betegnes kvartalet med ”ee” (Arcus eller Arcas). I den greske mytologien var Arkas sønn til Kallisto og Zevs og stamfar til det arkadiske folket. Det nåværende kvartalsnavnet Parcas ble etablert i 1733 av Petrus Tillaeus.

Kvartalet

Kvartalet er langsmalt og måler ved Stora Nygatan bare 10,11 alner (motsvarende cirka 6 meter) og ved Västerlånggatan 11,19 alner (motsvarende cirka 6,7 meter). Hele kvartalet består av en eneste bygning. 
På 1690-tallet eide vinhandlaren Conrat Cuper (eller Konrad Kuyper) kvartalet. Til nabo i Ulysses-kvartalet hadde han den rike brukseier Johan Lohe. Etter Kuyper ble eiendommen overtatt av hans svigersønn, kjøpmannen Jean Bedoire den yngre (1683–1753). Han tjente seg en formue gjennom blant annet salthandel og hørte i sin tid til Sveriges rikeste personer. Smuget ved siden av er oppkalt etter ham. 
På et tomtekart fra 1693 finnes navnene Conrat Cuper og Bedoirs Gränd side ved side. Men på den tiden kan slekten Bedoir ikke knyttes til kvartalet, det skjer først med hjelp av kartmateriale fra 1733. Formodentlig har navnet på smuget blitt innføyd senere i tomtekartet. 
Huset Västerlånggatan 36A, var eid og ble på slutten av 1600-tallet bebodd av kamreren Bengt Hansson. Fra hans tid finnes noen murer og takdekorasjoner bevart. Nåværende bygning i kvartalet har lignende fasader mot Västerlånggatan respektive Stora Nygatan. Butikkfasaden mot Västerlånggatan er dog mer påkostet og i to etasjer samt dekorert med støpejernspillarer. 
Fasadene fikk sitt nåværende utseende i 1860 respektive 1869. Da var eier kjøpmannen Carl August Slättengren som drev manufakturhandel i huset. En omfattende opprustning og modernisering av eiendommen ble gjennomført i 1969 etter tegninger av arkitekt T. Lögberg.
Fylkesvei 1922

Fylkesvei 1922 går mellom Amundrud og Hekneby i Stange kommune. Veien er 4,7 km lang.
Før 1. januar 2010 hadde veien betegnelsen fylkesvei 222.
Frem til 2019 hadde veien betegnelsen Fylkesvei 242.
Institute of Heraldry

Institute of Heraldry (offisielt: United States Army Institute of Heraldry) er en enhet i USAs hær som har ansvar for heraldikk i USAs forsvar. Enheten er sakkyndig instans i spørsmål om våpenskjold og insignier som emblemer, segl, avdelingsmerker, medaljer og andre utmerkelser, faner og flagg, uniformer og distinksjoner. Instituttet har i mange tilfeller også ansvar for utforming av disse. 
Institute of Heraldry ble etablert i 1960, men har eldre aner tilbake til 1919 da et heraldisk kontor ble organisert under Krigsdepartementet. Det holder til på Fort Belvoir i Virginia.
Enheten yter også tjenester til andre forsvarsgrener enn hæren og til USAs føderale regjering.
Knokefett

Knokefett er et uttrykk for (hardt) fysisk arbeid, det brukes for eksempel ved gulvvask, «bruk grønnsåpe og knokefett».
Det blir også brukt av svenner som en narrestrek, hvor de sender en stakkars lærling ut på et tulle-ærend. Når lærlingen spør de andre svennene etter knokefett, blir de bare sendt videre, eller ledd av, til de fatter spøken og må gå rødøret tilbake.
Viminalhøyden

Viminalhøyden (Latin Collis Viminalis, Italiensk Viminale) er den minste av Romas syv høyder.
Karusell (sang)

Melodi Grand Prix

Sangen var en av 338 som ble sendt inn til NRKs åpne konkurranse foran Melodi Grand Prix 1965. Den norske finalen ble holdt lørdag 13. februar 1965 i Store Studio i Oslo, og «Karusell» var det tredje bidraget ut på scenen. Kirsti Sparboe sang låten med lite og stort orkester. Egentlig skulle Wenche Myhre ha sunget «Karusell» med Kringkastingsorkestret, men hun måtte melde forfall i siste liten på grunn av sykdom. Ryktene skulle imidlertid ha det til at Myhre ikke likte låten, og at faren hennes, Kjell Myhre, frarådet henne å delta i konkurransen. I stedet sang Kirsti Sparboe melodien med både lite og stort orkester.
Karusell er den første Melodi Grand Prix-vinneren som ble kåret av tv-seerne og radiolytterne – i form av en postkortavstemning. Resultatet ble derfor ikke klart før 20. februar, og da hadde «Karusell» fått flest stemmer fra folket.
Utdypende artikkel: Melodi Grand Prix 1965

Eurovision Song Contest

Som vinner av Melodi Grand Prix ble «Karusell» Norges bidrag til Eurovision Song Contest i Napoli lørdag 20. mars 1965. Det norske bidraget var det sjuende ut på scenen, etter Østerrikes Udo Jürgens' «Sag ihr, ich lass sie grüßen», og før Belgias Lize Marke med «Als het weer lente is».
Da avstemningen var over, hadde Karusell fått ett poeng og ble nummer 13 av 18.
Utdypende artikkel: Eurovision Song Contest 1965

Teksten

Sangen er et moderat uptempo-nummer, hvor sangens jeg-person forteller sin mor at hun skal møte to venner – Arne og Kjell – for å kjøre karusell. Hun forsøker å bestemme seg hvor hvem av dem hun skal kjøre med først. Arne blir beskrevet som «den største» og i stand til å denge opp Kjell hvis han drar henne i hestehalen. Ironisk nok hadde ikke Sparboe noen hestehale verken i den norske eller internasjonale finalen.
Etter at hun har tatt avgjørelsen, endrer hun mening ettersom «Han Kjell blir så forskrekkelig sur» når hun kjører med Arne. Dermed bestemmer hun at alle tre skal kjøre karusell sammen. Jeg-personen forteller deretter moren sin at hun er forelsket i Kjell og vil la ham ta henne med seg hjem. Hun har vondt av Arne, som må se de to sammen, men synger at «Jeg kan ikke bry meg om det».
Grenland Fallskjermklubb

Historikk

Grenland Fallskjermklubb ble stiftet i 1973.

Aktivitet

Grenland Fallskjermklubb har per i dag ca. 120 aktive medlemmer.
Klubben utfører tandemhopp, utdanner elever og har en egen demogruppe som driver med oppvisningshopp med flagg og røyk på private og offentlige arrangementer. Demogruppa hopper også med verdens største norgesflagg på hele 300 m². Klubben eier og opererer en Turbin Cessna 207 (LN-PER) som har plass til 7 hoppere.